ดาวโจนส์,น้ำมันปิดพุ่งแรง/ทองบวก
หุ้นดาวโจนส์ปิดพุ่ง 614.46 จุด ด้านราคาน้ำมันบวกแรง 3.34 ดอลลาร์ ขณะที่ทองคำเพิ่มขึ้น 2.6 ดอลลาร์
29 เม.ย. 2565

ดัชนีเฉลี่ยอุตสาหกรรมดาวโจนส์ปิดที่ 33,916.39 จุด เพิ่มขึ้น 614.46 จุด หรือ +1.85%, ดัชนี เอสแอนด์พี 500 ปิดที่ 4,287.50 จุด เพิ่มขึ้น 103.54 จุด หรือ +2.47% และดัชนี แนสแดค ปิดที่ 12,871.53 จุด เพิ่มขึ้น 382.59 จุด หรือ +3.06% ขานรับผลประกอบการที่แข็งแกร่งของบริษัทจดทะเบียนด้าน สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมิ.ย. พุ่งขึ้น 3.34 ดอลลาร์ หรือ 3.3% ปิดที่ 105.36 ดอลลาร์/บาร์เรลส่วนสัญญาน้ำมันดิบเบรนท์ (BRENT) ส่งมอบเดือนมิ.ย. เพิ่มขึ้น 2.27 ดอลลาร์ หรือ 2.2% ปิดที่ 107.59 ดอลลาร์/บาร์เรล หลังมีรายงานว่า เยอรมนีอาจจะร่วมวงคว่ำบาตรน้ำมันจากรัสเซียเช่นเดียวกับประเทศสมาชิกรายอื่น ๆ ของสหภาพยุโรป (EU)ขณะที่ ราคาทองคำโคเม็กซ์งวดส่งมอบเดือนมิ.ย. เพิ่มขึ้น 2.6 ดอลลาร์ หรือ 0.14% ปิดที่ 1,891.3 ดอลลาร์/ออนซ์